CELEX: 62016CN0001
Language: mt
Date: 2016-01-04 00:00:00
Title: Kawża C-1/16: Talba għal deċiżjoni preliminari mressqa mill-Audiencia Provincial de A Coruña (Spanja) fl-4 ta’ Jannar 2016 – Abanca Corporación Bancaria S.A. vs María Isabel Vázquez Rosende

14.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/22
            
         Talba għal deċiżjoni preliminari mressqa mill-Audiencia Provincial de A Coruña (Spanja) fl-4 ta’ Jannar 2016 – Abanca Corporación Bancaria S.A. vs María Isabel Vázquez Rosende
   (Kawża C-1/16)
   (2016/C 098/29)
   Lingwa tal-kawża: l-Ispanjol
   
      Qorti tar-rinviju
   
   Audiencia Provincial de A Coruña
   
      Partijiet fil-kawża prinċipali
   
   
      Rikorrenti: Abanca Corporación Bancaria S.A.
   
      Konvenuta: María Isabel Vázquez Rosende
   
      Domandi preliminari
   
   
               1)
            
            
               L-Artikoli 6 u 7 tad-Direttiva tal-Kunsill 93/13/KEE, tal-5 ta’ April 1993 (1), dwar klawżoli inġusti f’kuntratti mal-konsumaturi, jistgħu jiġu interpretati fis-sens li l-effetti ta’ ħlas lura li jirriżultaw mill-konstatazzjoni tan-nullità, minħabba n-natura inġusta tagħha, ta’ “klawżola ta’ rata minima” li tinsab f’kuntratt ta’ self ma humiex retroattivi mid-data tal-konklużjoni tal-kuntratt, iżda minn data iktar tard?
            
         
               2)
            
            
               Il-kriterju tal-bona fide ta’ dawk ikkonċernati li jibbaża l-limitazzjoni tal-effett retroattiv [tal-annullament] ta’ klawżola inġusta huwa kunċett awtonomu tad-dritt tal-Unjoni li għandu jiġi interpretat b’mod uniformi mill-Istati Membri kollha?
            
         
               3)
            
            
               Jekk ir-risposta hija fl-affermattiv, liema elementi għandhom jittieħdu inkunsiderazzjoni sabiex tiġi evalwata l-eżistenza tal-bona fide tal-partijiet ikkonċernati?
            
         
               4)
            
            
               Fi kwalunkwe każ, l-interpretazzjoni tal-kunċett ta’ bona fide tal-partijiet ikkonċernati li tgħid li l-bejjiegħ jew il-fornitur li ta lok, fir-redazzjoni tal-kuntratt, għan-nuqqas ta’ trasparenza fl-oriġini tan-natura inġusta tal-klawżola seta’ aġixxa f’bona fide konformement mal-Artikoli 6 u 7 tad-Direttiva 93/13?
            
         
               5)
            
            
               L-interpretazzjoni tal-kunċett ta’ bona fide tal-partijiet ikkonċernati li tgħid li l-bona fide tal-bejjiegħ jew tal-fornitur tista’ tiġi evalwata b’mod astratt hija konformi mal-Artikoli 6 u 7 tad-Direttiva 93/13 jew għandha minflok tiġi evalwata fid-dawl tal-aġir tal-bejjiegħ jew tal-fornitur fil-każ preċiż tal-kuntratt?
            
         
               6)
            
            
               Ir-riskju ta’ diffikultajiet serji li fuqu hija bbażata l-limitazzjoni tal-effett retroattiv tal-annullament ta’ klawżola inġusta huwa kunċett awtonomu tad-dritt tal-Unjoni li għandu jiġi interpretat b’mod uniformi mill-Istati Membri kollha?
            
         
               7)
            
            
               Fil-każ ta’ risposta affermattiva, liema kriterji għandhom jittieħdu inkunsiderazzjoni?
            
         
               8)
            
            
               Fi kwalunkwe każ, il-fatt li r-riskju ta’ diffikultajiet serji jkun evalwat billi jittieħed inkunsiderazzjoni biss ir-riksju li jista’ jinkorri l-bejjiegħ jew il-fornitur huwa konformi mal-Artikoli 6 u 7 tad-Direttiva 93/13 jew għandu wkoll jittieħed inkunsiderazzjoni d-dannu kkawżat lill-konsumaturi mill-assenza ta’ ħlas lura sħiħ tas-somom imħallsa abbażi ta’ din il-“klawżola ta’ rata minima”?
            
         
               9)
            
            
               Konformement mal-Artikoli 6 u 7 tad-Direttiva 93/13, fil-każ ta’ azzjoni individwali eżerċitata minn konsumatur, ir-riskju ta’ diffikultajiet serji għall-ordni pubbliku ekonomiku għandu jiġi evalwat billi jitqies biss l-impatt ekonomiku ta’ din l-azzjoni speċifika jew għandhom jitqiesu wkoll l-effetti ekonomiċi ta’ azzjoni individwali eventwali eżerċita minn numru kbir ta’ konsumaturi?
            
         
      (1)  ĠU Edizzjoni Speċjali bil-Malti, Kapitolu 15, Vol. 2, p. 288.